**Datum: 08.05.2025. SAOPŠTENJE ZA MEDIJE**

**m:tel i Đurđevdanski festival: Dugogodišnje prijateljstvo koje slavi dječiju pjesmu**

*I ove godine kompanija m:tel pripremila je nagrade za najbolje izvođače i autore koji će nam se predstaviti 10. maja od 20.15 časova na programu RTRS-a*

U subotu 10. maja od 20.15 časova na programu RTRS-a gledaćemo 31. izdanje Đurđevdanskog festivala – najvećeg i najdugovječnijeg festivala dječije pjesme u jugoistočnoj Evropi.

Ove godine predstaviće nam se 17 izvođača iz sedam zemalja i 13 gradova. Pjesme su napisali najbolji kompozitori dječije muzike, tekstove prilagodili najbolji tekstopisci, a najbolji aranžeri učinili su da pjesme nimalo ne zaostaju za najvećim domaćim i svjetskim hitovima. Kako Đurđevdanski festival ide u korak sa trendovima i tehnologijama novog doba, jer je novim generacijama i namijenjen, ovogodišnji festival biće obojen tematikom vještačke inteligencije u rukama djece.

Kompanija m:tel je i ove godine za najbolje izvođače i autore obezbijedila nagrade koji prate moderne tehnologije i time još jednom potvrdila svoje opredjeljenje da podržava kulturu, umjetnost i kreativnost.

Ključne riječi: mtel, Đurđevdanski festival

Fotografija: m:tel PR